วันนี้กลับมารีวิวอีกครั้ง เนื่องจากทางร้านมีเมนูใหม่เชิญชวนให้มาชิมเหลือเกิน 
ได้แก่ เมนู Lobster จ้าาาาาาาาาา  พิเศษอย่างไร พิเศษแค่ไหนเดียวจะค่อยๆรีวิวให้ฟังทีละขั้นตอน

**Location**
ซอยข้าง starbucks บ้านชาด  ใกล้กับถนนข้าวสาร และตรงข้ามวัดชนะสงคราม 
เดินผ่านร้านอาหารอิสราเอลเข้ามา ร้านอยู่ขวามือค่ะ เข้ามาไม่ลึก ไม่มีที่จอดรถนะคะ แนะนำ
รถประจำทางหรือแท็กซี่จะดีที่สุด

**Atmosphere**
ตกแต่งสไตล์ญี่ปุ่น สะอาด สว่าง สงบ (พูดคำเดิมๆอีกแล้ว ชอบตรงที่ร้านสงบและให้บรรยากาศ
เหมือนอยู่ที่ญี่ปุ่นจริงๆค่ะ) แม้ภายนอกวุ่น่วาย พอเดินเข้ามาในร้าน ก็เหมือนอยู่ในโลกอีกใบ 

**available**
ทางร้านมาแจ้งเวลาเปิดปิดใหม่ ดังต่อไปนี้ค่ะ 
เปิด จันทร์ ถึง เสาร์ 11.00-14.00 กับ 17.00-21.30 น. ปิดทุกวันอาทิตย์นั่นเอง

**Website**
https://www.facebook.com/Kansaifullpage/
สามารถติดตามข่าวสาร โปรโมชั่นและเมนูใหม่ๆได้ทางนี้เลยค่ะ อัพเดทเรื่อยๆ 

**Menu and Price **
หลังจากที่เคยมาที่นี่หลากหลายครั้งแล้ว ครั้งนี้ทางร้านแนะนำให้มาชิมเมนูใหม่ค่ะ  รวมถึงเมนูอืนๆ
ที่เราไม่เคยทานมาก่อน ขอเรียงลำดับความประทับใจเลยแล้วกันนะคะ 
เพราะวันนี้เราประทับใจทุกเมนู เหมือนทางเจ้าของร้านแนะนำเมนูที่นอยไม่เคยสั่ง และมันก็โดนใจ
เป๊ะๆๆ ทวีคูณความอร่อยและความพิถีพิถันในการทำขึ้นไปอีกเรื่อยๆ ทำให้อดใจไม่ไหว ต้องมารีวิวซ้ำ
อีกจริงๆค่ะ 

1. Lobster sashimi - 795 บาท 
ราคาสบายใจไปกับกุ้งลอปสเตอร์ตัวใหญ่ที่คุณเอื้อมถึงกับราคาโปรโมชั่น 795 บาท
ขนาดประมาณ 700 g.   มีความสดใหม่ ดีงาม ราคาเป็นมิตร ไม่ลองสั่งไม่ได้แล้ว เพราะว่าสั่งหนึ่ง
ได้ถึงสองค่ะ  หมายความว่าอย่างไร ก็คือเมื่อเราสั่ง sashimi เนื้อ lobster แล้ว พอเราทานเสร็จ
จะเหลือส่วนของหัวและก้าม ซึ่งใหญ่มาก และนั่นแหละอุดมไปด้วยขุมทรัพย์ค่ะ ทางร้านจะนำไปต้มซุป
ให้เลือกระหว่างซุปใสและต้มยำ ทางนอยเลือกเป็นซุปใส เพราะอยากชิมความหวานของกุ้งให้เต็มที่
สำหรับตัวเนื้อกุ้งตอนทานดิบๆนั้น มีความเด้ง ใส หวานมากกกกก เจ้าของร้านแนะนำให้เลือกทานกับ
น้ำจิ้มซีฟู้ด และวาซาบิซอสสูตรพิเศษของทางร้านค่ะ ทำให้รสชาติโดดเด่นขึ้นมาอีกเยอะเลย
ถ้าใครนึกไม่ออก ให้นึกถึงกุ้งแช่น้ำปลาแบบไทยๆนี่แหละ แต่คุณภาพดี และไม่เค็ม เนื้อใสๆเด้งๆ
อร่อยขึ้นไปอีก  ส่วนเมนูตัวก้ามและหัวกุ้งที่นำไปต้มซุปใสนัน ให้อารมณ์เหมือนซุปสาหร่ายวากาเมะ
ที่หอมมากกกกกกกกกกกกกกกกกกกก หวานมากกกกกกกกกกกก ที่สำคัญ เนื้อในก้ามใหญ่มากกกกกกก
ก้ามเหมือนเนื้อปูเลยค่ะ แต่เป็นเนื้อกุ้งนะ มันมีความผสมกันระหว่างปูกับกุ้ง แต่ฟินมากจริงๆ อร่อย
ใหญ่ สด หวาน เกินบรรยาย ให้สิบสิบสิบเลยค่ะกับหน้ากากกุ้งลอปสเตอร์  ต้องมาชิม โปรนี้ไม่ได้มี
บ่อยๆนะคะ

2. ยำแซลมอน - 155 บาท  
เป็นแซลมอนซาชิมิสดๆ หั่นเต๋า นำมาใส่ในเครื่องยำสไตล์ไทยๆ ลดเลี่ยนได้ดี ทำมาอย่างกลมกล่อม
และให้แซลม่อนไม่หวงค่ะ  เหมาะกับคนที่ชอบทั้งปลาแซลมอน และชอบอาหารแบบสไตล์ไทยฟิวชัน

3.  Steak เนื้อสันใน  385 บาท
แต่เดิมลองแต่สันนอก เพราะชอบเนื้อติดมัน แต่วันนั้น เอียนน้ำมันมากค่ะ คือมันอร่อยมาก แต่ด้วยความ
ที่ทานคนเดียว น้ำมันมันเกินไปหน่อย วันนี้เลยเปลี่ยนสไตล์ มาทานเป็นสันใน รู้สึกคิดถูก รู้สึกเหมือน
เจอคู่แท้ รู้งี้สั่งสันในมานานแล้ว เพราะว่านุ่มและอร่อยกว่ามากค่ะ เพิ่มราคาอีกไม่กี่บาท ก็ได้ของที่
ถูกปากและทานง่ายกว่า เนื้อสันในญี่ปุ่นหั่นชิ้นสี่เหลี่ยม มีความ medium rare และ juicy ชุ่มฉ่ำสุดๆ
กัดลงไปนี่น้ำของเนื้อชุ่มฉ่ำและหวานดีมากค่ะ รับประทานของซอสสามชนิดของทางร้านยิ่งดีไปใหญ่
แนะนำป้ายวาซาบิสูตรพิเศษลงไป จะยิ่งชูรสชาติ เครื่องเคียงข้างจานก็เด็ดไม่แพ้กัน สลัดมันฝรั่ง
และกะหล่ำปลีค่ะ น้ำสลัดครีมมี่อร่อยดีค่ะ 

4. Avocado and Raw tuna sauce with garlic bread  165 บาท
เมนูนี้เหมาะเป็นเมนูทานเล่นค่ะ ไม่เหมาะสำหรับคนไม่ชอบชีสนะคะ เพราะเหมือนจะผสมครีมชีสอยู่
หน่อยๆในซอส แต่นอยชอบค่ะ ทางร้านทำเป็นซอสที่มีส่วนผสมของปลาทูน่าดิบหั่นชิ้นเล็กๆ
ซอสสีส้มๆเปรี้ยวอมเผ็ดเล็กน้อย อโวคาโดบดเป็นครีม และครีมชีสกับไข่กุ้งค่ะ แนะนำให้ mixed 
กันให้เรียบร้อยก่อน ค่อยทานกับขนมปังเนยกระเทียมอบกรอบมากกกกกก ใครฟันไม่ดีจงระวัง
อร่อยค่ะ ทานเล่นได้เรื่อยๆ เอาจริงๆแอบเหมาะเป็น appetizer อยู่  แต่ทา่นเยอะๆระวังเลี่ยนนะคะ
ควรแบ่งเพื่อนด้วย

5. BBQ baby back ribs 285 บาท
menu นี้ไม่สั่งไม่ได้แล้ว คือพลาดมาก ถ้าไม่สั่ง คุณเจ้าของร้านแนะนำและมาเสิร์ฟเองถึงที่
บอกว่าเป็นซอสสูตรพิเศษของทางร้านที่เคี่ยวนานอย่างตั้งใจ  โอ้โหหหหห คือซี่โครงหมูที่นี่
เคี่่ยวนานมาก จนทานได้ทั้งกระดูกอ่อนแบบไม่ลำบากเคี้ยวเลย และที่สำคัญซอสหอมมากกกก
ไม่แน่ใจว่าประกอบไปด้วยอะไรบ้าง แต่เห็นถึงความเอาใจใส่ของเมนูนี้เลยค่ะ มันหวาน มันหอม
และนุ่มมากเลย เหมือนซี่โครงหมูตุ๋นสุขภาพดีมีราคา  ไม่แน่ใจว่าในซอสมีส่วนประกอบของเครื่องดื่ม
แอลกอฮอล์ด้วยรึเปล่า เพราะมันดูชูรสได้อย่างดีเยี่ยมเชียวละค่า 

Desserts ที่ทางร้านแนะนำวันนี้ เป็น Homemade icecream 3 รสชาติค่ะ 
ได้แก่ Dark chocolate , Baileys rum raisin , Strawberry cream cheese
ดีงามคนละแบบ ตัวช็อคโกแลตคือเข้มข้นมาก ติดขมเล็กน้อย คนชอบช็อคโกแลตเข้มข้นสะใจ
ไม่สั่งไม่ได้เลยนะ  ส่วน Baileys rum raisin บางท่านอาาจจะไม่รู้จัก แต่ด้วยเพราะนอยเป็นสาวก
เหล้า Baileys ซึ่งเป็น irish cream แสนอร่อยที่นอยซื้อมาดื่มเองเป็นประจำ เป็นเหล้าที่มีความหวาน
แบบนมๆครีมๆและที่สำคัญหอมกลมกล่อมมาก นำมาทำไอศครีมนี่คือสวรรค์ไปเลยค่ะ ทานคู่กับ
ลูกเกดแช่ในเหล้ารัมที่ทางร้านทำเอง อร่อยเหาะได้ไปเลย รสชาติสุดท้ายคือสตรอเบอรี่ครีมชีส
หอมครีมชีสมากกกก เหมือนใส่ส่วนผสมสำคัญลงไปเต็มที่อย่างไม่หวง รสชาติไม่ artificial เลย
อร่อยค่ะ สรุปสามผ่านอีกตามเคย  เอ๊ะวันนี้นี่อะไรก็อร่อย เจริญอาหารเป็นพิเศษจริงๆ  

**service**
เจ้าของร้านใจดีมากกกกก ยิ้มยาก แต่ใจดีมากกกก (ถ้าผ่านมาอ่านอย่าโกรธกันนะคะ ฮ่าๆ)
แนะนำทุกอย่างอย่างตั้งใจ พอคุณเจ้าของร้านชี้ให้ดูแต่ละเมนูนี่คือ มันกลั่นกรองมาจากความตั้งใจ
และทุ่มเทในการสรรหาวัตถุดิบดีดีมาให้เหล่าลูกค้าอย่างเราทานจริงๆค่ะ แนะนำว่าควรมาจริงๆนะคะ
นี่ก็รีวิวให้อย่างตั้งใจค่ะ เพราะประทับใจในทุกๆอย่างมากจริงๆค่ะ  อาหารอร่อย บริการดี ร้านสงบ
ราคาเอื้อมถึงสมกับคุณภาพ แถมมีวัตถุดิบใหม่ๆมาให้คุณชิม นำเข้าจากญี่ปุ่นหลายรายการแบบนี้
ไม่ควรพลาดด้วยประการทั้งปวง  ในอนาคตทางร้านจะมีเนื้อ Kobe A4 A5 มาจำหน่ายในราคาย่อมเยา
ด้วยล่ะค่ะ  ติดตามทางเพจนะ เพราะยัยคนนี้ก็มีแพลนจะไปลิ้มลองของดีอยู่เรื่อยๆเช่นกันค่ะ 
